stanford-oval/wikipedia huggingface dataset:
ค่ายพระมหาเจษฎาราชเจ้า

| ค่ายพระมหาเจษฎาราชเจ้า  |
| --- | --- |
ส่วนหนึ่งของกองทัพเรือไทย
สัตหีบ ชลบุรี 
ภาพถ่ายทางอากาศของค่ายแสมสาร หรือค่ายพระมหาเจษฎาราชเจ้าในปี พ.ศ. 2512


พิกัด: 12°38′41″N 100°57′31″E﻿ / ﻿12.644657°N 100.958623°E﻿ / 12.644657; 100.958623
ประเภท: ค่ายทหาร
ข้อมูล
เจ้าของ:  สหรัฐ  (พ.ศ. 2510–2519)  ไทย  (พ.ศ. 2520–ปัจจุบัน)
ผู้ดำเนินการ:  กองทัพเรือไทย
ควบคุมโดย:  กองพลนาวิกโยธิน
ประวัติศาสตร์
สร้าง: เมษายน 2510 (2510-04)
สร้างโดย:  กองพันทหารช่างที่ 538 (ก่อสร้าง)
การใช้งาน:  13 พฤษภาคม 2513  (กองทัพสหรัฐ)  1 เมษายน 2532  (กองพลนาวิกโยธิน กองทัพเรือไทย)
การต่อสู้/สงคราม: สงครามเวียดนาม
ค่ายพระมหาเจษฎาราชเจ้า (อังกฤษ: Phramahachedsadharajchao Camp) หรือ ค่ายแสมสาร (อังกฤษ: Camp Samae San) เป็นค่ายทหารที่ตั้งหลักของกองพลนาวิกโยธิน และหน่วยในสังกัดอื่นๆ ของหน่วยบัญชาการนาวิกโยธิน กองทัพเรือไทย ตั้งอยู่ในตำบลพลูตาหลวง อำเภอสัตหีบ จังหวัดชลบุรี
ในอดีตเป็นที่ตั้งของหน่วยทหารบกสหรัฐในช่วงสงครามเวียดนาม โดยถูกเรียกขานว่า ค่ายแสมสาร
หน่วยภายใน

ค่ายพระมหาเจษฎาราชเจ้า ประกอบด้วยที่ตั้งทางทหารของหน่วยบัญชาการนาวิกโยธินต่าง ๆ ดังนี้
กองพลนาวิกโยธิน หน่วยบัญชาการนาวิกโยธิน
กรมทหารราบที่ 1 กองพลนาวิกโยธิน
กองพันทหารราบที่ 1 รักษาพระองค์ กรมทหารราบที่ 1 กองพลนาวิกโยธิน
กองพันทหารราบที่ 3 กรมทหารราบที่ 1 กองพลนาวิกโยธิน
กองพันทหารราบที่ 5 กรมทหารราบที่ 2 กองพลนาวิกโยธิน
กองพันรถถัง กองพลนาวิกโยธิน
กองร้อยกองบัญชาการ กองพลนาวิกโยธิน
กองร้อยสารวัตร กองพลนาวิกโยธิน
สิ่งอำนวยความสะดวก > สนามยิงปืน

สนามยิงปืน ค่ายพระมหาเจษฎาราชเจ้า ตั้งอยูในพื้นที่ของค่ายพระมหาเจษฎาราชเจ้า เป็นสถานที่สำหรับฝึกฝนการใช้อาวุธปืนของนาวิกโยธิน โดยเปิดให้ประชาชนเข้าร่วมใช้งานได้ในการแข่งขันต่าง ๆ ที่ทางหน่วยบัญชาการนาวิกโยธินได้จัดแข่งขันขึ้น โดยการฝึกซ้อมด้วยกระสุนจริงขนาดใหญ่ของค่ายจะดำเนินการฝึกที่สนามฝึกหมายเลข 16 ในอำเภอเขาคิชฌกูฎ จังหวัดจันทบุรี
สิ่งอำนวยความสะดวก > สถานีเรดาร์ฝนหลวงสัตหีบ

สถานีเรดาร์ฝนหลวงสัตหีบ เป็นสถานีเรดาร์แบบประจำที่ ชนิด S Band ย่านความถี่ 2.8 GHz ที่ตั้งอยู่ในพื้นที่ของค่ายพระมหาเจษฎาราชเจ้า สังกัดกรมฝนหลวงและการบินเกษตร ใช้สำหรับการตรวจสอบและติดตามกลุ่มเมฆบนท้องฟ้าเพื่อใช้วางแผนในการปฏิบัติการฝนหลวงและพยากรณ์การเกิดฝนฟ้าคะนอง และการใช้งานทางอุตุนิยมวิทยาอื่น ๆ
สิ่งอำนวยความสะดวก > หาดค่ายพระมหาเจษฎาราชเจ้า

หาดค่ายพระมหาเจษฎาราชเจ้า เป็นชายหาดในพื้นที่ของค่ายพระมหาเจษฎาราชเจ้า เปิดให้บริการนักท่องเที่ยวสามารถเข้ามาพักผ่อนทั้งรูปแบบไปกลับ และสามารถค้างคืนได้ โดยแจ้งที่กองรักษาการณ์ว่าจะเข้ามาเที่ยวชายหาดของค่าย พื้นที่ภายในประกอบไปด้วยสิ่งอำนวยความสะดวกของทางค่ายที่เตรียมไว้ ทั้งร้านอาหาร ห้องน้ำ และพื้นที่พักแรม ซึ่งชายหาดจะสามารถพักผ่อนได้ตามพื้นที่ที่กำหนด หากค้างคืนสามารถกางเต็นท์ได้ และมีห้องพักให้บริการแต่ควรจองล่วงหน้า
ระเบียงภาพ

นาวิกโยธินไทยและสหรัฐระหว่างการฝึก คชรน. ในค่าย
นาวิกโยธินไทยและสหรัฐฝึกการควบคุมความได้เปรียบเชิงกลระหว่างการฝึกคอบร้าโกลด์ 2015
นาวิกโยธินไทยและสหรัฐ ฝึกยิงปืนร่วมกันที่สนามยิงปืน ค่ายพระมหาเจษฎาราชเจ้า
นาวิกโยธินไทยและสหรัฐระหว่างการฝึกคอบร้าโกลด์ 2015
ดูเพิ่ม

กองพันรถสะเทินน้ำสะเทินบก กองพลนาวิกโยธิน
ฐานทัพเรือสัตหีบ
อาคารกองบัญชาการในค่ายแสมสาร ขณะกำลังก่อสร้างโดยกองพันทหารช่างที่ 538 ของกองทัพบกสหรัฐ
โรงภาพยนตร์ขนาด 500 ที่นั่งที่กำลังก่อสร้างอยู่ที่ค่ายแสมสาร
โบสถ์คริสต์ภายในค่ายแสมสารขณะกองทัพสหรัฐใช้งานฐาน
นาวิกโยธินไทยและสหรัฐ ฝึกยิงปืนร่วมกันที่สนามยิงปืน ค่ายพระมหาเจษฎาราชเจ้า
ธัญชนก กู๊ด

| ธัญชนก กู๊ด |
| --- | --- |

เกิด: แพทริเซีย ธัญชนก กู๊ด 18 สิงหาคม พ.ศ. 2540 (27 ปี) จังหวัดภูเก็ต ประเทศไทย
ชื่ออื่น: แพท
การศึกษา: จุฬาลงกรณ์มหาวิทยาลัย
อาชีพ:  นักแสดง  นางแบบ 
ปีปฏิบัติงาน: 2554–ปัจจุบัน
ตัวแทน: ช่อง 3 (2554–ปัจจุบัน​)​
ส่วนสูง: 170 cm (5 ft 7 in)
คู่สมรส: วิเศษ รังษีสิงห์พิพัฒน์ (2565–ปัจจุบัน)
บุตร: เอลิเซีย รังษีสิงห์พิพัฒน์ แพทริค รังษีสิงห์พิพัฒน์
อาชีพแสดง
ผลงานเด่น: หนูมาลี – มาลีเริงระบำ (2557)  อัณณา – ลมซ่อนรัก (2558)  คะนึงนาง – เด็ดปีกนางฟ้า (2561)  เคท – เกมรักทรยศ (2566)
พิฆเนศวร: นักแสดงนำหญิงยอดเยี่ยม พ.ศ. 2566 – เกมรักทรยศ
 
ธัญชนก กู๊ด (เกิด 18 สิงหาคม พ.ศ. 2540) หรือชื่อในวงการบันเทิงว่า แพทริเซีย กู๊ด ชื่อเล่น แพท เป็นนักแสดงและนางแบบลูกครึ่งไทย-อังกฤษ สังกัดสถานีวิทยุโทรทัศน์ไทยทีวีสีช่อง 3
ประวัติ

แพทริเซีย ธัญชนก กู๊ด เป็นนักแสดงและนางแบบหญิงลูกครึ่งไทย-อังกฤษ เกิดเมื่อวันจันทร์ ที่ 18 สิงหาคม พ.ศ. 2540 ที่ตำบลเชิงทะเล อำเภอถลาง จังหวัดภูเก็ต เป็นบุตรสาวคนโตของ นายเดวิด กู๊ด และ นางปิยะนุช กู๊ด มีน้องชาย 1 คน คือ แมทธิว กู๊ด (แมทธิว) อายุห่างกัน 5 ปี เกิดและโตที่จังหวัดภูเก็ต แต่ย้ายเข้ามาพำนักในกรุงเทพมหานคร ตามผู้เป็นพ่อที่ทำงานในกรุงเทพฯ เมื่อตอนอายุได้ 8 ขวบ ในปี พ.ศ. 2548 หลังจากเกิดเหตุการณ์สึนามิถล่มเมื่อปลายปี พ.ศ. 2547 ธัญชนกเริ่มเข้าสู่วงการบันเทิง เมื่อเพื่อนสนิทของมารดาซึ่งรู้จักกับจันทร์จิรา จูแจ้ง ได้ชักชวนธัญชนกให้เข้ามาคัดเลือกเป็นนักแสดง ผลงานชิ้นแรกของเธอ คือ การเป็นนางแบบให้นิตยสารต่าง ๆ ต่อมาจึงแสดงภาพยนตร์โฆษณา ก่อนที่จะแสดงละครโทรทัศน์อย่างเต็มตัวเมื่อผ่านการคัดเลือกจากสมจริง ศรีสุภาพ
ปัจจุบัน ธัญชนกเป็นนักแสดงในสังกัดสถานีวิทยุโทรทัศน์ไทยทีวีสีช่อง 3 และมีผลงานละครโทรทัศน์เรื่องแรกคือ หนุ่มบ้านไร่กับหวานใจไฮโซ รับบทเป็น น้อยหน่า และต่อมาได้เป็นนางเอกเต็มตัวครั้งแรก แสดงนำคู่กับ สน - ยุกต์ ส่งไพศาล ในเรื่อง แค้นเสน่หา​
ปัจจุบันถูกแฟนหนุ่มนักธุรกิจ โน้ต วิเศษ รังษีสิงห์พิพัฒน์ น้องชายของ น็อต วิศรุต รังษีสิงห์พิพัฒน์ สามีของนางเอก ชมพู่ อารยา เอ ฮาร์เก็ต ขอแต่งงาน เมื่อวันที่ 2 มิถุนายน พ.ศ. 2565
ในวันที่ 20 ธันวาคม พ.ศ. 2565 แพทริเซีย กับ โน้ต วิเศษ รังษีสิงห์พิพัฒน์ ได้เข้าพิธีหมั้นแบบไทย และ พิธียกนํ้าชาแบบจีน ในช่วงเช้า ณ โรงแรมคาร์ลตัน บางกอก สุขุมวิท และ จะจัดพิธีฉลองมงคลสมรสในวันที่ 22 ธันวาคม พ.ศ. 2565 ที่โรงแรมCapella Bangkok
ในวันที่ 16 มิถุนายน พ.ศ. 2566 ได้ให้กำเนิดบุตรคนแรกเป็นบุตรสาวชื่อ เอลิเซีย รังษีสิงห์พิพัฒน์ ชื่อเล่น เอลิเซีย
ในวันที่ 23 มกราคม พ.ศ. 2568 ได้ให้กำเนิดบุตรคนที่สองเป็นบุตรชายชื่อ แพทริค รังษีสิงห์พิพัฒน์ ชื่อเล่น แพทริค
การศึกษา

มัธยมศึกษา ม.4 โรงเรียนนานาชาติโชรส์เบอรี่ (Shrewsbury International School) สอบเทียบ ม. 6
โดยตอนที่เธออายุเพียงแค่ 16 ปี เธอสามารถสอบเข้ามหาวิทยาลัย ติดคณะดังจาก 3 มหาวิทยาลัย ทั้งจุฬาลงกรณ์มหาวิทยาลัย, มหาวิทยาลัยธรรมศาสตร์, และมหาวิทยาลัยมหิดล
ระดับปริญญาตรี จาก คณะนิเทศศาสตร์ จุฬาลงกรณ์มหาวิทยาลัย สาขาวิชาการจัดการการสื่อสาร (หลักสูตรนานาชาติ) เกียรตินิยมอันดับ 1 จบปีการศึกษา 2561 ด้วยคะแนนเฉลี่ย 3.70 รับพระราชทานปริญญาบัตรเมื่อวันศุกร์ ที่ 5 ตุลาคม พ.ศ. 2561
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี พ> ศ. | เรื่อง | บทบาท |
| --- | --- | --- |
| 2555 | หนุ่มบ้านไร่กับหวานใจไฮโซ | น้อยหน่า |
| 2556 | แค้นเสน่หา | หม่อมราชวงศ์หญิงวิมลโพยม รังสิยา / รุ้ง ปัณณธร |
| 2557 | มาลีเริงระบำ | มาลีเริงร่า (หนูมาลี) |
| 2558 | ลมซ่อนรัก | อัณณา บริรักษ์สุข |
| 2559 | บ่วงอธิฎฐาน | โยสิตา / เกศอาภา |
| 2560 | สายลับจับแอ๊บ | พรนางฟ้า (แองจี้) |
| 2561 | เด็ดปีกนางฟ้า | คะนึงนาง จิตไพศาล |
| 2562 | หนี้รักในกรงไฟ | ชลิตา โยธินณภัทร์ (เบลล์) |
| 2564 | เด็กใหม่ 2​ | มินนี่ (Netflix) |
| 2565 | ปมเสน่หา | ดร.ปาริฉัตร คุณอนันต์ (ฉัตร) |
| 2565 | คู่เวร | มาลีวรรณ บำรุงนาคร (บีม) |
| 2566 | ที่สุดของหัวใจ | อัญมณี จางวางประวาส / ดร.แอน จาง |
| 2566 | เกมรักทรยศ | คาริสา (เคท) |
ผลงาน > ภาพยนตร์

| ปี พ> ศ. | เรื่อง | บทบาท | ค่าย |
| --- | --- | --- | --- |
| 2568 | สาปอสรพิษ | แอนนา | Thongkham Films​ |
ผลงาน > มิวสิกวิดีโอ

| ปี พ> ศ. | เพลง | ศิลปิน |
| --- | --- | --- |
| 2557 | ถ้าไม่รักเธอ | ธนนท์ จำเริญ |
| 2562 | ทำ มะ ดา | เก็ตสึโนวา |
| 2563 | Baby You | ปริญญา อินทชัย |
ผลงาน > คอนเสิร์ต​

Love Is In The Air : Channel 3 Charity Concert
รางวัล

| ปี พ> ศ. | รางวัล | สาขา | ผล | ผลงานที่เข้าชิง |
| --- | --- | --- | --- | --- |
| 2562 | Japan Expo Performance Award 2019 | ผู้มีความโดดเด่นด้านการแสดงในละครหรือภาพยนตร์ที่มีเนื้อหาการประชาสัมพันธ์ญี่ปุ่น | ได้​รับรางวัล​​ | ​เด็ดปีกนางฟ้า​​ |
| 2567​ | รางวัลพิฆเนศวร ครั้งที่ 12 | นักแสดงนำหญิงยอดเยี่ยม | ได้​รับรางวัล​​ | ​เกมรักทรยศ​ |
| 2567​ | รางวัลนาฏราช ครั้งที่ 15​ | นักแสดงนำหญิงยอดเยี่ยม | เสนอชื่อเข้าชิง​ | ​เกมรักทรยศ​ |
แหล่งข้อมูลอื่น

Official Fanpage
ธัญชนก กู๊ด ที่อินสตาแกรม
อินสตาแกรมของคุณแม่แพทริเซีย ที่อินสตาแกรม
Youtube Patricia Tanchanok Good
Youtube Patricia Good
วันชานมไข่มุกแห่งชาติ

| วันชานมไข่มุกแห่งชาติ |
| --- | --- |
วันที่: 30 เมษายน
ความถี่: ทุกปี
ที่ตั้ง: สหรัฐอเมริกา
ประเดิม: 30 เมษายน ค.ศ.  2018 (2018-04-30), เมืองควีนส์ รัฐนิวยอร์ก สหรัฐอเมริกา
ผู้จัดงาน: ร้านชากังฟู (Kung Fu Tea)
วันชานมไข่มุกแห่งชาติ (อังกฤษ: National Bubble Tea Day) หรือเรียกสั้นๆว่า "วันชาไข่มุก" ซึ่งจะตรงกับวันที่ 30 เมษายน ของทุกปี โดยเริ่มมาจากที่ ร้านชากังฟู (Kung Fu Tea) ซึ่งเป็นร้านชานมไข่มุกเจ้าดังมีหลายสาขาทั่วโลก ก่อตั้งขึ้นในปี 2010 มีสำนักงานใหญ่อยู่ที่นิวยอร์ก สหรัฐอเมริกา เป็นผู้จุดประกายไอเดีย กำหนดให้วันที่ 30 เมษายน ของทุกปีเป็น "วันชานมไข่มุกแห่งชาติ" มีการเฉลิมฉลองครั้งแรกในปี 2018 โดยบริษัท Kung Fu Tea ที่ตั้งอยู่ในเมืองควีนส์ รัฐนิวยอร์ก สหรัฐอเมริกา
ประวัติ

สำหรับจุดเริ่มต้นของเครื่องดื่มแสนอร่อยนี้ ถือกำเนิดขึ้นในดินแดนไต้หวันในช่วงปี 1987 โดยเริ่มต้นมาจากร้านน้ำชา “ชุนฉุ่ยถัง” ซึ่งคาดว่าเป็นร้านแรกที่คิดค้นเมนูชานมไข่มุกขึ้นมา เพราะในสมัยนั้นร้านชุยฉุ่ยถังโด่งดังมากในเรื่องความเชี่ยวชาญด้านการเลือก คัดสรร และชงชาแต่ละสายพันธุ์ได้รสชาติดีที่สุด จนเป็นที่ยอมรับในวงกว้างทั้งในและต่างประเทศ
กระทั่งในปี 1988 ร้านชุนฉุ่ยถังเจอลูกค้าชาวต่างประเทศมาถามหาชาที่เสิร์ฟแบบเย็น (ซึ่งโดยปกติมักจะเสิร์ฟชาแบบร้อน) ในตอนนั้นผู้จัดการฝ่ายผลิตภัณฑ์ (Lin Hsiu Hui) จึงได้ชงชาอัสสัมแบบเย็นให้ แล้วบังเอิญลองเทขนมไต้หวัน (Fen Yuan) ที่ทำจากแป้งมันสำปะหลังที่มีเนื้อเหนียวหนุบหนับลงไปด้วย
ถือเป็นจุดเริ่มต้นของขานมไข่มุก ที่สร้างความพึงพอใจให้กับลูกค้าคนนี้เป็นอย่างมากและกลายเป็นที่พูดถึงกันปากต่อปาก ซึ่งไม่ว่าใครที่ได้ชิมต่างก็ตกหลุมรักเครื่องดื่มนี้
ชานมไข่มุกจึงกลายเป็นสินค้าส่งออกที่โดดเด่นที่สุดของไต้หวันในศตวรรษที่ 21 และในที่สุดก็มาปรากฏในร้านเครื่องดื่มของมหาวิทยาลัยในอเมริกาฝั่งตะวันตก ที่ควีนส์ รัฐนิวยอร์ก มีชื่อว่า “Kung Fu Tea” โดยเริ่มต้นเปิดวันแรกในวันที่ 30 เมษายน 2010
ก่อนจะเริ่มเป็นที่นิยมแพร่หลายไปทั่วโลก และก่อให้เกิดวันชานมไข่มุกแห่งชาติ (National Bubble Tea Day) ขึ้นมา ซึ่งกำหนดให้ตรงกับวันที่ 30 เมษายนของทุกปี และเริ่มเฉลิมฉลองครั้งแรกในปี 2018
นวินดา เบอร์ต๊อดตี

| นวินดา เบอร์ต๊อดตี |
| --- | --- |
เกิด: 24 พฤษภาคม พ.ศ. 2535 (32 ปี) จังหวัดเชียงใหม่ ประเทศไทย
ชื่ออื่น: มิ้นท์
การศึกษา: มหาวิทยาลัยกรุงเทพ มหาวิทยาลัยอัสสัมชัญ
อาชีพ:  นักแสดง  นางแบบ  ยูทูบเบอร์ 
ปีปฏิบัติงาน: พ.ศ. 2551–ปัจจุบัน
ตัวแทน: ช่อง 3 (2560–ปัจจุบัน)
ข้อมูลยูทูบ
ช่อง: ปักหมุดชาแนล
ปีปฏิบัติงาน: พ.ศ. 2566–ปัจจุบัน
ประเภท: วิดีโอบล็อก
จำนวนผู้ติดตาม: 5:53 แสน
 
นวินดา เบอร์ต๊อดตี (เกิด 24 พฤษภาคม พ.ศ. 2535) ชื่อเล่น มิ้นท์ เป็นนักแสดงและนางแบบลูกครึ่งไทย-อิตาลี สังกัดสถานีวิทยุโทรทัศน์ไทยทีวีสีช่อง 3 เริ่มเข้าสู่วงการบันเทิงจากการประกวดรายการ มายาไอดอล ตัวตนคนมายา ได้รับรางวัลชนะเลิศ
ประวัติ

มิ้นท์-นวินดา เบอร์ต๊อดตี เกิดเมื่อวันที่ 24 พฤษภาคม พ.ศ. 2535 จบการศึกษาปริญญาตรีจาก คณะบริหารธุรกิจ มหาวิทยาลัยกรุงเทพ (ภาคอินเตอร์) จบการศึกษาปริญญาโท MBA มหาวิทยาลัยอัสสัมชัญ และเข้ารับปริญญาบัตรเมื่อวันที่ 13 มกราคม พ.ศ. 2563
การทำงานในวงการบันเทิง

เริ่มเข้าสู่วงการบันเทิงจากการประกวดรายการ มายาไอดอล ตัวตนคนมายา ทางช่องโมเดิร์นไนน์ทีวี พ.ศ. 2551 ได้รับรางวัลชนะเลิศ พร้อมเซ็นสัญญาการเป็นนักแสดงในสังกัดกันตนา จากนั้นมาได้มีผลงานออกมาเรื่อย ๆ โดยละครเรื่องแรกคือ พลพรรครักแผ่นดิน ทางสถานีวิทยุโทรทัศน์กองทัพบกช่อง 5 ปัจจุบันหมดสัญญากับกันตนาและได้เซ็นสัญญาเป็นนักแสดงในสังกัดสถานีวิทยุโทรทัศน์ไทยทีวีสีช่อง 3
ผลงาน > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2551 | The Gang พลพรรครักแผ่นดิน | ข้าวเม่า | ช่อง 5 |
| 2553 | ทีมซ่า ท้าฝัน | แคท | ช่อง 7 |
| 2553 | เจ้าสาวริมทาง | มิ้น | ช่อง 7 |
| 2554 | สุดหัวใจเจ้าชายเทวดา | กุสุมา | ช่อง 9 |
| 2554 | ไต้ฝุ่นสุดซ่าส์ สายฟ้าจอมกวน | ราตรี | ช่อง 9 |
| 2556 | ธิดาพญายม | ปิงปอง | ช่อง 7 |
| 2556 | คือหัตถาครองพิภพ | พริสซิลลา | ช่อง 7 |
| 2556 | ยมบาลเจ้าขา ตอน สัตว์ประหลาด | ฟ้า (รับเชิญ) | ช่อง 7 |
| 2557 | คู่หูคู่เฮี้ยน | รจนา | ช่อง 7 |
| 2558 | คู่หูคู่เฮี้ยน 2 | รจนา | ช่อง 7 |
| 2559 | แฝดล่องหน | เจเน็ต | ช่อง 7 |
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| พ> ศ. | เรื่อง | บทบาท |
| --- | --- | --- |
| 2555 | แหม่มแก้มแดง | แพรวา |
| 2556 | กุหลาบไฟ | อรชร |
| 2558 | เสือ (เลือดมังกร) | ภรีม รุ่งเรืองไพศาลศิริ |
| 2558 | กระทิง (เลือดมังกร) | ภรีม รุ่งเรืองไพศาลศิริ (รับเชิญ) |
| 2558 | ห้องหุ่น | พรรณราย |
| 2561 | เด็ดปีกนางฟ้า | วริณยุภา เลิศอัปสร (ไวน์ ) |
| 2561 | ข้ามสีทันดร | กิ่งคำ |
| 2562 | ลับลวงใจ | แอ๋ม |
| 2563 | สัญญารัก สัญญาณลวง | เมษิกา / บัวคำ |
| 2563 | เล่ห์บรรพกาล | บุลยา (บุ๋น) / ใย |
| 2563 | ร้อยเล่ห์มารยา | ป่านแก้ว |
| 2563 | ระเริงชล | นิชานันท์ |
| 2564 | แม่ครัวคนใหม่ | อวยพร |
| 2565 | ปมเสน่หา | สุพินดา |
| 2567 | โลกหมุนรอบเธอ | ฟ้าใส |
ผลงาน > ละครสั้น

ฟ้ามีตา ตอน เพื่อนร่วมห้อง
ผลงาน > ภาพยนตร์

อยากได้ยินว่ารักกัน (2553)
ผลงาน > มิวสิกวิดีโอ

เพลง หญิงไทย ของ ดา เอ็นโดรฟิน
เพลง คบซ้อน ของ เซน เดอะสตาร์ 6
เพลง น้ำผึ้งพระจันทร์ ของ JETSET'ER
เพลง lady first ของ แบล็ควานิลลา
เพลง ทำใจให้ชิน ของ กะลา
เพลง เสียงพล่อยๆ ของ พัดชา เอนกอายุวัฒน์
เพลง รักตัวเองก็พอ ของ พัดชา เอนกอายุวัฒน์
เพลง ข่าวลือหรือเรื่องจริง ของ มาช่า วัฒนพานิช
เพลง อยากบอกเขาหรืออยากบอกฉัน ของ กิ่ง เดอะสตาร์ 5
เพลง แฟนเราเอาแต่ใจ ของ ไอน้ำ
รางวัล

ชนะเลิศ สุดยอดมายาไอดอล ตัวตนคนมายา 2008
RS panasonic star challenge
ยามาฮ่า มิวสิก เฟสติวัล ปี 2006 - 2007
CJ Chic Channel
สีสันบันเทิงอวอร์ด สาขาตัวจี๊ดแห่งปี จากละครเรื่อง ห้องหุ่น
เข้าชิงรางวัลดาราเดลี่ เดอะเกรท อวอร์ด ครั้งที่ 5 สาขาดาราดาวรุ่งหญิง ที่สุดแห่งปี 2015 จากละครเรื่อง ห้องหุ่น
ตฤณ เรืองกิจรัตนกุล

| ตฤณ เรืองกิจรัตนกุล |
| --- | --- |
ชื่อเกิด: โกเมน เรืองกิจรัตนกุล
ชื่ออื่น: โก, โฮ้, โกเมน
เกิด: 30 มกราคม พ.ศ. 2530 กรุงเทพมหานคร ประเทศไทย
เสียชีวิต: 17 พฤศจิกายน พ.ศ. 2566 (36 ปี) เขตคลองเตย กรุงเทพมหานคร ประเทศไทย
ส่วนสูง: 188 เซนติเมตร
คู่สมรส: รดาชา อายุวัฒนกุล (2562–2566)
บุตร: ณัฐวัฒน์ เรืองกิจรัตนกุล
อาชีพ: พิธีกร, ดีเจ, นักธุรกิจ, นักแสดง
ปีที่แสดง: พ.ศ. 2553–2566
ผลงานเด่น: โน้ต – รัก (2555) หมอโอภาส – ป่ากามเทพ (2560)
สังกัด: เอไทม์ มีเดีย
รางวัล
นาฏราช: สาขาผู้จัดรายการเพลงและบันเทิงยอดเยี่ยม ประเภทรายการวิทยุ
ตฤณ เรืองกิจรัตนกุล (นามเดิม โกเมน เรืองกิจรัตนกุล; 30 มกราคม พ.ศ. 2530 – 17 พฤศจิกายน พ.ศ. 2566) ชื่อเล่น โก, โฮ้ เป็นที่รู้จักในชื่อ ดีเจโก เป็นพิธีกร ดีเจ นักธุรกิจ และนักแสดงชาวไทย เป็นที่รู้จักกันดีในฐานะดีเจอารมณ์ดี ที่สร้างเสียงหัวเราะให้กับผู้ฟังทางกรีนเวฟ
ประวัติ

ตฤณ (อ่านว่า ตริน) หรือชื่อเกิดว่า โกเมน เกิดเมื่อวันที่ 30 มกราคม พ.ศ. 2530 ที่กรุงเทพมหานคร บิดาชื่อ บัณฑิต เรืองกิจรัตนกุล มารดาชื่อ กุสมา เรืองกิจรัตนกุล เขาเป็นบุตรคนที่ 3 ของครอบครัว มีพี่น้องร่วมบิดามารดาทั้งหมด 3 คน เขาเริ่มเข้าสู่วงการบันเทิงครั้งแรก ในช่วงปี 2553เริ่มมีชื่อเสียงจากการเป็นนักจัดรายการวิทยุที่อีเอฟเอ็ม ซึ่งต่อมาเขาได้ย้ายมาอยู่ที่กรีนเวฟ
ตฤณจบการศึกษาในระดับมัธยมศึกษาที่โรงเรียนอัสสัมชัญ และศึกษาต่อระดับอุดมศึกษา ปริญญาตรี ที่คณะนิเทศศาสตร์ มหาวิทยาลัยกรุงเทพ
ตฤณสมรสกับรดาชา อาริววัฒนกุล และมีบุตรชายด้วยกันเพียงคนเดียว คือ ณัฐวัฒน์ เรืองกิจรัตนกุล
ผลงาน > ละครโทรทัศน์

| ปี | ชื่อละครโทรทัศน์ | รับบท | อ้างอิง |
| --- | --- | --- | --- |
| 2560 | ป่ากามเทพ | หมอโอภาส |  |
ผลงาน > มิวสิกวิดีโอ

| ปี | เพลง | ศิลปิน | อ้างอิง |
| --- | --- | --- | --- |
| 2552 | ปอดแหก | นครินทร์ กิ่งศักดิ์ |  |
| 2555 | ใช่เธอ (It’s You) | Poppy+Fang KamiKaze |  |
ผลงาน > ภาพยนตร์

| ปี | ชื่อภาพยนตร์ | รับบท | อ้างอิง |
| --- | --- | --- | --- |
| 2553 | รัก | โน้ต |  |
| 2567 | อนงค์ (Myboo) | เฮียท็อป |  |
ผลงาน > รายการวิทยุ

| ปี | ชื่อรายการ | หน้าที่ | ออกอากาศ | อ้างอิง |
| --- | --- | --- | --- | --- |
| ช่วงปี 2560 - 2561 | แฉข่าวเช้า | ผู้จัดรายการร่วม | อีเอฟเอ็ม |  |
| ช่วงปี 2561 - 2566 | กรีนเวฟ | ผู้จัดรายการ | กรีนเวฟ |  |
รางวัล

| ปี | ชื่อรางวัล | สาขา | ผล | อ้างอิง |
| --- | --- | --- | --- | --- |
| 2553 | The Most Eigible Bachelor 2010 | - | ชนะเลิศ |  |
| 2564 | นาฎราช | สาขาผู้จัดรายการเพลงและบันเทิงยอดเยี่ยม ประเภทรายการวิทยุ | ชนะเลิศ |  |
การเสียชีวิต

วันที่ 17 พฤศจิกายน พ.ศ. 2566 เวลา 10.36 น. ตฤณได้เข้าเช็คอินที่โรงแรมแห่งหนึ่งย่านซอยสุขุมวิท 20 กล้องวงจรปิดของโรงแรมดังกล่าวเผยให้เห็นว่าเขาเดินเข้าออกห้องพักตัวเองหลายรอบ เขาได้เดินไปที่ทางหนีไฟ และชั้นดาดฟ้า เวลา 12.33 น. เขาออกห้องตัวเองเป็นรอบที่ 5 รอบสุดท้าย ก่อนที่เขาจะตกลงมาจากชั้นดาดฟ้า (ชั้น 14) ของโรงแรม ในช่วงบ่ายของวันที่เกิดเหตุ ทำให้เกิดเสียงดังตุ้บ ร่างของเขาตกลงมายังประตูห้องครัวข้างบ้านพักของคนในพื้นที่นั้น
ไม่นานหลังจากเกิดเหตุ เจ้าหน้าที่ตำรวจ พร้อมทีมแพทย์ ได้รับแจ้งว่ามีคนตกลงมาจากโรงแรม จึงเข้าตรวจสอบที่เกิดเหตุ พบตฤณนอนคว่ำหน้าเสียชีวิต โดยชั้นดาดฟ้า พบโทรศัพท์มือถือ 1 เครื่อง, บุหรี่, ไฟแช็ก, คีย์การ์ดห้อง และชุดคลุมอาบน้ำที่เปื้อนเลือด เจ้าหน้าที่สันนิษฐานว่าเป็นการฆ่าตัวตาย ต่อมาเจ้าหน้าที่ชันสูตรศพ เปิดเผยว่า เขาเสียชีวิตจากการที่ตกจากที่สูง ส่งผลให้อวัยวะภายในบาดเจ็บหลายแห่ง กะโหลกศีรษะมีรอยร้าว และกระดูกร่างกายหัก อีกทั้งยังพบบาดแผลกรีดแขน คาดว่าเขาจะกรีดแขนตัวเองก่อนที่จะตัดสินใจกระโดดจากชั้นดาดฟ้า
วรินดา ดำรงผล, ณัฐภัสสร สิมะเสถียร, ธัชนนท์ จารุพัชนี และเพื่อนร่วมงาน ให้สัมภาษณ์กับสื่อว่า ตฤณไม่มีทีท่าแสดงอาการเศร้า หรือชีวิตมีปัญหาอะไร ทางด้าน ชวลิต ศรีมั่นคงธรรม บอกว่า ยังเจอตฤณในตอนเช้าวันเกิดเหตุที่สตูดิโอเอไทม์ มีเดีย และไม่มีท่าทีเศร้าแต่อย่างใด คชาภา ตันเจริญ บอกในรายการข่าวใสไข่ (ออกอากาศทาง ไทยรัฐทีวี) ว่า ในเช้าวันเกิดเหตุ ตฤณได้บอกในรายการที่เขาจัดขณะออกอากาศทางกรีนเวฟว่า วันนี้เป็นวันสุดท้ายที่เขาจะจัดรายการ
แฟนคลับ คนในวงการวิทยุและคนบันเทิง แสดงความเสียใจต่อการจากไปของเขา จนติดเธรดเอ็กซ์ ดีเจโก อันดับ 1 ในวันที่เขาเสียชีวิต วันที่ 21 พฤศจิกายน พ.ศ. 2566 เวลา 17.00 น. ฌาปนกิจศพ ณ วัดปริวาสราชสงคราม กรุงเทพมหานคร
แหล่งข้อมูลอื่น

ตฤณ เรืองกิจรัตนกุล ที่กรีนเวฟ (เอไทม์ มีเดีย)
ตฤณ เรืองกิจรัตนกุล ที่อินสตาแกรม
ตฤณ เรืองกิจรัตนกุล ข้อมูลจาก Nangdee
| ด ค กเอ-ไทม์ มีเดีย (Atime Media) |
| --- | --- |
คลื่นวิทยุ: อีเอฟเอ็ม • กรีนเวฟ • ชิล ออนไลน์ • ฮอตเวฟ • ไวท์ป๊อป • เทปคาสเซ็ท
รายการวิทยุ/โทรทัศน์ยอดนิยม: แฉข่าวเช้า • เช้าจันทร์ช็อกโลก • อังคารคลุมโปง • พุธทอล์ค พุธโทร • พฤหัสจุ๊กกรู้ววว • แฟนด้อมไลฟ์ • คลับ ฟรายเดย์ • แฉ
คอนเสิร์ต: 10 ปี เบิร์ดกะฮาร์ท • คืนหนึ่งกับผู้ชายชื่อปั่น • Singing Bird • ทำด้วยหัวใจ ใหม่ เจริญปุระ • นิติพงษ์ ห่อนาค คนเขียนเพลง บรรเลงคอนเสิร์ต • ตุ๊ก กับ ตู่ Wonderful Tonight • Yes, I AM (P) • คริสติน่า อากีล่าร์ หัวใจขอมา • Green Concert • The Lost Love Songs • Seven Divas • Greenwave’s the Greatest Songs • Seven Divos • Da & The Idols : unbreak my heart • Club Friday: Based on A True Story • Seven Returns • Love Scenes Love Songs: Club Friday 9th Aniversary • The Lost Love Songs ร้อยเพลงรักที่หายไป • The Lost Love Songs to be continued ร้อยเพลงรักที่กลับมา • ปุ๊ ปาน ป๊อด The 3 Masters • Dance Fever • The Lost Rock Songs
ซีรีส์/ละคร/ภาพยนตร์: คลับ ฟรายเดย์ เซเลบส์ สตอรี่ (2560) (ตอนที่ 1 - ความสุข • ตอนที่ 2 - การกลับมา • ตอนที่ 3 - แย่งชิง) • อังคารคลุมโปง เดอะซีรีส์ (2564) (ตอนที่ 1 - บ้านกินคน • ตอนที่ 2 - ร้านปริศนา • ตอนที่ 3 - มือที่สาม • ตอนที่ 4 - นางรำ • ตอนที่ 5 - เพื่อนในจินตนาการ • ตอนที่ 6 - บ้านท้ายซอย • ตอนที่ 7 - ลิฟต์โรงพยาบาล • ตอนที่ 8 - หวีดหวิว) • พุธทอล์ค พุธโทร เดอะสตอรีส์ (2563)
บุคคลในสังกัด: คชาภา ตันเจริญ • เขมรัชต์ สุนทรนนท์ • วรินดา ดำรงผล • ธนัชพันธ์ บูรณาชีวาวิไล • พงศธร จงวิลาส • ศกุนตลา เทียนไพโรจน์ • ชวลิต ศรีมั่นคงธรรม • รชาดา จึงวัฒนากิจ • ขจรกิติ์ พ้นภัย • ธัชนนท์ จารุพัชนี • นภาพร ไตรวิทย์วารีกุล • นันทชัย เตชะศรีวิเชียร • แบม พลาดิสัยสวัสดิ์ • ภูวนาท คุนผลิน • รัณนภันต์ ยั่งยืนพูนชัย • วิศวะ กิจตันขจร • สายทิพย์ มนตรีกุล ณ อยุธยา • สุทธินาถ ทองชื่น • สุนิสา สุขบุญสังข์ • อติรุจ กิตติพัฒนะ • เอกชัย เอื้อสังคมเศรษฐ • เกียรติยศ เกียรติสูงส่ง • ธนากร ชินกูล • พุทธชาด พงศ์สุชาติ • ณัฏฐพงษ์ แตงเกษม • ต่อตระกูล พ.ชุติมา • มารุต ชื่นชมบูรณ์ • ติณณภพ ผดุงธรรม • ปิยะวัฒน์ เข็มเพชร • ณัฐภัสสร สิมะเสถียร • พุฒิชัย เกษตรสิน • เตชินท์ พลอยเพชร • ณัฐพงษ์ แตงเกษม
อดีตบุคคลในสังกัด: คณาธิป สุนทรรักษ์ • เกศริน วิโรจน์ชูฉัตร • ปาณิสรา อารยะสกุล • ธนวัฒน์ ประสิทธิสมพร • อัครพล ธนะวิทวิลาศ • เกตุเสพย์สวัสดิ์ ปาลกะวงศ์ ณ อยุธยา • สมพล ปิยะพงศ์สิริ • หยาดพิรุณ ปู่หลุ่น • ตฤณ เรืองกิจรัตนกุล
ธุรกิจอื่น ๆ: เอไทม์ โชว์บิซ • เอไทม์ ทราเวิลเลอร์ • จีเอ็มเอ็มเอ • เอเจน อีเว้นท์ เอเจนซี่
ผู้บริหาร: สมโรจน์ วสุพงศ์โสธร • สายทิพย์ มนตรีกุล ณ อยุธยา
บริษัทแม่: จีเอ็มเอ็ม มีเดีย • จีเอ็มเอ็ม แกรมมี่ • เดอะ วัน เอ็นเตอร์ไพรส์
ค่ายศิลปิน: เอไทม์ 26
กองพันลาดตระเวน กองพลนาวิกโยธิน

บทความนี้เกี่ยวกับหน่วยรีคอน (RECON) ของหน่วยบัญชาการนาวิกโยธิน กองทัพเรือไทย สำหรับสำหรับหน่วยซีล (SEAL) กองทัพเรือไทย ดูที่ หน่วยบัญชาการสงครามพิเศษทางเรือ กองเรือยุทธการ
| กองพันลาดตระเวน |
| --- | --- |
กองพลนาวิกโยธิน หน่วยบัญชาการนาวิกโยธิน
ตรา "นย.ลาดตระเวน" ของกองพันลาดตระเวน
ประจำการ: กองลาดตระเวน (พ.ศ. 2485–2501) กองร้อยลาดตระเวน (พ.ศ. 2501–2505) กองร้อยลาดตระเวน กรมผสมนาวิกโยธิน (พ.ศ. 2505–2521) กองพันลาดตระเวน (พ.ศ. 2521 – ปัจจุบัน)
ประเทศ:  ไทย
เหล่า:  กองทัพเรือไทย
รูปแบบ: หน่วยรบพิเศษ
กำลังรบ: กองพัน
ขึ้นกับ:  หน่วยบัญชาการนาวิกโยธิน  • กองพลนาวิกโยธิน
กองบัญชาการ: 105 หมู่ 3 ตำบลสัตหีบ อำเภอสัตหีบ จังหวัดชลบุรี 20180
สมญา: รีคอน (RECON) นักรบสามมิติ
คำขวัญ: ภารกิจเหนือสิ่งอื่นใด แม้ชีวิต
เพลงหน่วย: มาร์ชกองพันลาดตระเวน นาวิกโยธิน
วันสถาปนา: 25 ธันวาคม พ.ศ. 2523 (44 ปี)
ปฏิบัติการสำคัญ:  สงครามเย็น การก่อการกำเริบคอมมิวนิสต์ในประเทศไทย  การก่อการกำเริบคอมมิวนิสต์ในประเทศมาเลเซีย  เหตุปะทะชายแดนไทย–เวียดนาม ความไม่สงบในชายแดนภาคใต้ของประเทศไทย ยุทธการที่บาเจาะ พ.ศ. 2556 
เว็บไซต์: marines.navy.mi.th/reconbatt/
ผู้บังคับบัญชา
ผู้บังคับกองพัน: นาวาโท กวีวัฒน์ เก่งการ
เครื่องหมายสังกัด
ธงราชนาวี: 
เครื่องหมายแสดงความสามารถ: 
กองพันลาดตระเวน กองพลนาวิกโยธิน (อังกฤษ: Reconnaissance Battalion: RECON) อักษรย่อ: พัน.ลว. พล.นย. หรือที่รู้จักกันในชื่อ รีคอน สังกัดหน่วยบัญชาการนาวิกโยธิน กองทัพเรือ เป็นหน่วยรบพิเศษที่มีศักยภาพสูงของนาวิกโยธินไทย มีฉายาว่านักรบ 3 มิติ เนื่องจากสามารถปฏิบัติงานได้ทั้งน้ำ ฟ้า ฝั่ง
กองพันลาดตระเวน กองพลนาวิกโยธินมีคำปฏิญาณตนว่า ภารกิจเหนือสิ่งอื่นใด แม้ชีวิต
ประวัติ

กองพันลาดตระเวน ก่อตั้งเมื่อ 24 กุมภาพันธ์ พ.ศ. 2482 ในชื่อกองร้อยลาดตระเวนใช้ม้า จากนั้นในปี พ.ศ. 2485 ได้เปลี่ยนชื่อเป็นกองลาดตระเวน กรมนาวิกโยธิน จากนั้นในปี พ.ศ. 2505 ได้จัดหน่วยรวมกันเป็น กองร้อยลาดตระเวน กรมผสมนาวิกโยธิน จากนั้นในปี พ.ศ. 2521 กองร้อยลาดตระเวน ได้เพิ่มเติมหมวดสุนัขทหารเข้ามาในหน่วย พร้อมกับกองร้อยรถเกราะ 2 กองร้อย และยกฐานะขึ้นเป็นกองพันลาดตระเวน กรมนาวิกโยธิน แบ่งส่วนบังคับบัญชาในครั้งแรกคือ กองร้อยกองบังคับการและบริการ กองร้อยลาดตระเวนสะเทินน้ำสะเทินบก และกองร้อยลาดตระเวนยานยนต์ 2 กองร้อย
ในวันที่ 25 ธันวาคม พ.ศ. 2523 กองพันลาดตระเวนได้รับพระราชทานธงชัยเฉลิมพล จากพระบาทสมเด็จพระปรมินทรมหาภูมิพลอดุลยเดช จึงถือว่าวันนี้เป็นวันคล้ายวันสถาปนาหน่วยมาจนถึงปัจจุบัน ต่อมาในวันที่ 1 มีนาคม พ.ศ. 2525 กองพันลาดตระเวนได้ย้ายที่ตั้งมาอยู่ที่เลขที่ 150 หมู่ 3 บ้านทุ่งโปร่ง ตำบลสัตหีบ อำเภอสัตหีบ จังหวัดชลบุรี จากนั้นในวันที่ 1 เมษายน พ.ศ. 2532 กองพันลาดตระเวน ได้เปลี่ยนมาขึ้นตรงต่อกองพลนาวิกโยธิน หน่วยบัญชาการนาวิกโยธิน และวันที่ 1 เมษายน พ.ศ. 2555 กองพันลาดตระเวนปรับโครงสร้างใหม่เป็นรูปแบบปัจจุบัน
โครงสร้างหน่วย

กองพันลาดตระเวน กองพลนาวิกโยธิน มีโครงสร้างการจัดหน่วย ดังนี้
กองร้อยกองบังคับการและบริการ (ร้อย.บก. และบริการ)
หมวดสุนัขทหาร (มว.สท.)
กองร้อยลาดตระเวนระยะไกล (ร้อย.ลว.ระยะไกล)
กองร้อยลาดตระเวนสะเทินน้ำสะเทินบกที่ 1 (ร้อย.ลว.นบ.1)
กองร้อยลาดตระเวนสะเทินน้ำสะเทินบกที่ 2 (ร้อย.ลว.นบ.2)
สัญลักษณ์

สัญลักษณ์อาร์มลาดตระเวน ของกองพันลาดตระเวน กองพลนาวิกโยธิน มีความหมายประกอบไปด้วย
เกลียวเชือก หมายถึง ความสามัคคีกลมเกลียวของกองพันลาดตระเวน กองพลนาวิกโยธิน
พื้นสีดำ หมายถึง การปฏิบัติงานในเวลากลางคืน
หัวกระโหลก หมายถึง การรบอย่างเก่งกาจเหมือนปีศาจ ไม่กลัวเกรงต่อความตาย
ดวงตาสีแดง หมายถึง การมองการณ์ไกล
ไม้พายไขว้ หมายถึง การปฏิบัติการลาดตระเวนแบบสะเทินน้ำสะเทินบก
แว่นดำน้ำ หมายถึง การปฏิบัติงานใต้น้ำ
ดวงดาวสองดวง หมายถึง ดาวเหนือและดาวใต้ ที่ใช้ในการเป็นหลักในการนำทางไปสู่เป้าหมาย
สัญลักษณ์เครื่องหมายแสดงความสามารถ ของกองพันลาดตระเวน กองพลนาวิกโยธิน มีความหมายประกอบไปด้วย
ท้องทะเล ท้องฟ้า ภูเขา และหน้าผา ระหว่างสมอสองอันที่ถูกพันด้วยเชือก หมายถึง ความสามัคคีของกองทัพเรือในการปกป้องคุ้มภัย ป้องกันภัยคุกคามที่จะมามีเข้ามา ทั้งจากน่านน้ำ น่านฟ้า และชายฝั่งทะเลไทย
ครุฑเหยียบโลกที่มีแผนที่ประเทศไทย มีสมอปัก หมายถึง เครื่องหมายของนาวิกโยธินไทยที่ขึ้นต่อกองทัพเรือ